
UZNESENIE VLÁDY SLOVENSKEJ REPUBLIKY
č. ...
z ...

k Akčnému plánu transformácie uhoľného regiónu horná Nitra

	Číslo materiálu:
	

	Predkladateľ:
	


Vláda
1. Schvaľuje

Akčný plán transformácie uhoľného regiónu horná Nitra
Ukladá
                       
podpredsedovi vlády pre investície a informatizáciu
ministrovi hospodárstva
ministrovi dopravy a výstavby
podpredsedovi vlády a ministrovi životného prostredia 
ministerke školstva, vedy, výskumu a športu
podpredsedníčke vlády a ministerke pôdohospodárstva a rozvoja vidieka
ministrovi práce, sociálnych vecí a rodiny
B.1.  	zabezpečiť realizáciu a vypracovať každoročne aktualizáciu Akčného plánu transformácie uhoľného regiónu horná Nitra vrátane indikatívneho  zoznamu projektových zámerov
         Termín: každoročne k 30. 6. za predchádzajúci kalendárny rok

B.2.    nastavenie možností čerpania prostriedkov z EÚ fondov v programovom období 2014-2020 s maximálnym možným využitím participatívneho modelu pre zabezpečenie implementácie Akčného plánu transformácie uhoľného regiónu horná Nitra
	Termín: 30.11.2019

B.3.    nastavenie možností čerpania prostriedkov z EÚ fondov v programovom období 2021-2027 s maximálnym možným využitím participatívneho modelu pre zabezpečenie implementácie Akčného plánu transformácie uhoľného regiónu horná Nitra
	Termín: 31.12.2020
B.4.	identifikovať možné zdroje financovania mimo zdrojov EŠIF pre jednotlivé opatrenia Akčného plánu transformácie uhoľného regiónu horná Nitra
Termín: 30.6.2020

B.5.	zabezpečiť prípravu relevantných výziev s maximálnym možným využitím participatívneho modelu a  ich zverejnenie v jednotlivých operačných programoch  zmysle nastavenie možností čerpania prostriedkov z EÚ fondov v programovom období 2014-2020 pre zabezpečenie implementácie Akčného plánu transformácie uhoľného regiónu horná Nitra
Termín:  najneskôr k 30. 6.2020


podpredsedovi vlády pre investície a informatizáciu
B.6. pripraviť inštitucionálne zabezpečenie implementácie Akčného plánu transformácie uhoľného regiónu horná Nitra do roku 2023 – na základe návrhu priorít Partnerskej dohody a  inštitucionálneho zabezpečenia jej implementácie a zadefinovať konkrétnych nositeľov opatrení z Akčného plánu, vrátane úloh pri ich napĺňaní, vypracovať priority pre jednotlivé roky implementácie Akčného plánu, dopracovať merateľné ukazovatele a kvantifikáciu pre sledovanie cieľov Akčného plánu
            Termín: k 30.6.2020 
   
ministrovi hospodárstva
ministrovi práce, sociálnych vecí a rodiny

  B.7.    pripraviť zákon  o zabezpečení nákladov sociálneho zabezpečenia a  poistenia na úhradu povinných príspevkov na starobné dôchodkové sporenie a odškodnenie  pre stratu príjmu z činnosti zamestnanca v dôsledku nezamestnanosti baníkom postihnutých útlmom banskej činnosti v regióne hornej Nitry 

Termín: 31.12.2019 


ministrovi hospodárstva
B.8.  pripraviť notifikáciu v zmysle rozhodnutia Rady č. 2010/787/EÚ Program postupného doťaženia a uzatvorenia jednotlivých ťažobných polí dobývacích priestorov Handlová, Nováky I. s využitím poskytnutia pomoci na pokrytie mimoriadnych nákladov v zmysle článku 4 rozhodnutia Rady o štátnej pomoci na uľahčenie zatvorenia uhoľných baní neschopných konkurencie 2010/787/EÚ.
	        
		Termín: do 30. júna 2019  a každoročne do 30.júna 2027

podpredsedovi vlády a ministrovi životného prostredia
ministrovi hospodárstva

B.9.	zabezpečiť v spolupráci  s  organizáciou, ktorá má určený dobývací priestor  zmenu evidencie zásob uhlia a  v nadväznosti na Program postupného ukončenia ťažby a uzatvorenia jednotlivých ťažobných polí dobývacích priestorov Handlová a Nováky I  v zmysle  zákona č.44/1988Zb. o ochrane a využití nerastného bohatstva (banský zákon) v zmysle §14 a  bodu c.) citovaného zákona, s tým  že ide o zásoby, ktorých dobývanie by ohrozilo dôležité verejné záujmy, najmä ochranu životného prostredia, a význam ochrany prevyšuje záujem na vydobytí týchto zásob význam ochrany prevyšujúcej záujem na vydobytí týchto zásob preukáže Ministerstvo životného prostredia príslušnému obvodnému banskému úradu prostredníctvom Ministerstva hospodárstva Slovenskej republiky,  v nadväznosti na Program postupného doťaženia a uzatvorenia jednotlivých ťažobných polí dobývacích priestorov Handlová a Nováky I.
	Termín: 31.12.2019 a každoročne do 31.12.2027

ministrovi financií
B.10 zabezpečiť v súlade so schválenou legislatívou navýšenie prostriedkov do rozpočtovej kapitoly Ministerstva hospodárstva SR, minimálne na roky 2019-2020 pre zabezpečenie garancie nákladov poistenia na úhradu povinných príspevkov na starobné dôchodkové sporenie a odškodnenie pre stratu príjmu z činnosti zamestnanca v dôsledku nezamestnanosti baníkom postihnutých útlmom banskej činnosti v regióne hornej Nitry
	Termín: 29.2.2020
ministrovi vnútra
ministrovi hospodárstva

          B.11.  navrhnúť právnu úpravu pre zabezpečenie ďalšej činnosti Banskej záchrannej služby vrátane činnosti a prevádzky Hlavnej banskej záchrannej stanice s postavením v integrovanom záchrannom systéme, vrátane doriešenia spôsobu financovania a úhrady nákladov na vybavenie, činnosť a udržiavanie, po ukončení útlmu ťažby uhlia a likvidácie dobývacích priestorov.  
                     Termín: 30.6.2020

      
         podpredsedovi vlády SR pre investície a informatizáciu
         ministrovi hospodárstva
B.12. 	vypracovať Správu o implementácii Akčného plánu a prípravy nových inovatívnych projektov zabezpečujúcich transformáciu regiónu s cieľom vytvorenia nových pracovných miest a jej predloženie na rokovanie vlády SR.
Termín: 30. júna 2020 a každoročne do ukončenia transformačného procesu

Odporúča

predsedovi Trenčianskeho samosprávneho kraja

C.1.	spolupracovať a poskytovať súčinnosť pri plnení úlohy B.1 a B.12 


predstavenstvu Hornonitrianskych baní Prievidza, a. s.

C.2	pripraviť pre Ministerstvo hospodárstva SR plány technicko-ekonomického uzatvorenia a likvidácie jednotlivých ťažobných polí v dobývacích priestoroch Handlová a Nováky I. v zmysle úlohy B.8 a v zmysle Programu postupného ukončenia ťažby a uzatvorenia jednotlivých ťažobných polí dobývacích priestorov Handlová, Nováky I. 
C.3 	v spolupráci s príslušným obvodným banským úradom, Ministerstvom hospodárstva SR a Ministerstvom životného prostredia zabezpečiť postupnú zmenu evidencie zásob v zmysle zákona č. 44/1988 Zb. o ochrane a využití nerastného bohatstva (banský zákon) v nadväznosti na Program postupného ukončenia ťažby a uzatvorenia jednotlivých ťažobných polí dobývacích priestorov Handlová a Nováky I.

Ruší

D.1	úlohu C.6 vypracovať Správu o implementácii Akčného plánu a prípravy nových inovatívnych projektov zabezpečujúcich transformáciu regiónu s cieľom vytvorenia nových pracovných miest a jej predloženie na rokovanie vlády, s termínom do 30. apríla 2020 a každoročne do ukončenia transformačného procesu, vyplývajúcu z uznesenia vlády SR č.580/2018 k návrhu problematiky transformácie regiónu horná Nitra v súvislosti s návrhom všeobecného hospodárskeho záujmu na zabezpečenie bezpečnosti dodávok elektriny


Vykoná:	podpredseda vlády pre investície a informatizáciu
podpredseda vlády a minister životného prostredia 
podpredsedníčka vlády a ministerka pôdohospodárstva a rozvoja vidieka
minister financií
minister hospodárstva
minister dopravy a výstavby
ministerka školstva, vedy, výskumu a športu
minister práce, sociálnych vecí a rodiny

Na vedomie:	predseda Trenčianskeho samosprávneho kraja

	predstavenstvo Hornonitrianskych baní Prievidza, a. s.	

